cyanic-selkie/wikianc huggingface dataset:
Masherbrum
Masherbrum blir regnet som en av verdens vanskeligste fjell å bestige, og har kun hatt fem vellykkede bestigninger per 2022. Det er over 35 år siden sist noen klarte å nå toppen av fjellet.
Flowerbreen
Flowerbreen er en 2,5 km lang og 1,5 km² stor isbre på Spitsbergen på Svalbard, mellom øvre Adventdalen og Isfjorden i det nordlige Nordenskiöld Land. Isbreen graver seg radialt ut fra fjellmassivet med Lusitaniafjellet (927 m) og Valmuetoppen (891 m), øst for Longyearbyen og nord for fjellet Skolten. Flowerbreen går nordover og fører foran seg drøyt 200 meter med morenemasser ned mot Flowerdalen som munner rett ut i Isfjorden ved Vinodden.
Flowerbreen har sitt navn etter den britiske museumslederen William Henry Flower (1831–1899).
Anders Fagerholt
Anders Fagerholt (født 1979) er en norsk manusforfatter.
Han skrev manus til den norsk/Irakske spillefilmen El Clásico fra 2015 sammen med Halkawt Mustafa som også regisserte filmen. For manuset til filmen fikk de den norske talentprisen Nordisk Film-prisen for 2017. De ble også nominert til Kanonprisen 2016 i klassen beste manus, mens filmen ble nominert i ytterlige to klasser.
Fulton County (Ohio)
Fulton County er et fylke i den amerikanske delstaten Ohio. Det ligger nordvest i staten og det grenser mot Lucas County i øst, Henry County i sør og mot Williams County i vest. Det har også grense mot delstaten Michigan i nord.
Fulton Countys totale areal er 1 055 km² hvorav 1 km² er vann. I 2010 hadde fylket 42 698 innbyggere og administrasjonssenteret ligger i byen Wauseon.
Fylket ble grunnlagt i 1835 og har fått sitt navn etter oppfinneren og dampbåt-pioneeren Robert Fulton.
Bernd Eckstein
Bernd Eckstein (født 22. mai 1953 i Mengersgereuth-Hämmern) er en tysk tidligere skihopper som konkurrerte for DDR.
Han deltok i den tysk-østerrikske hoppuka fra 1970 til 1979, og ble nummer 3 sammenlagt i 1973/74. Han vant ett renn i Hoppuka, i Bischofshofen 5. januar 1974.
I VM i Falun i 1974 ble han nummer 5 i normalbakken og nummer 14 i storbakken. I OL i Innsbruck i 1976 ble han nummer 7 i storbakken og nummer 32 i normalbakken.
Altbreen (Svalbard)
Altbreen er en 2 km lang og 1,5 km² stor isbre på Spitsbergen, Svalbard, mellom Adventdalen og Isfjorden i det nordlige Nordenskiöld Land. Isbreen ligger i mellom Operafjellet i vest og Helvetiafjellet i øst, i fjellmassivet nordøst for Longyearbyen. I nord ligger Tellbreen, i vest er det direkte overgang via en høyde til Blekumbreen. Altbreen fører foran seg drøyt 200 meter med morenemasser ned mot Koslådalen som munner rett ut i Adventdalen vis-à-vis Gruve 7-fjellet.
Altbreen har sitt navn etter stemmeleiet alt, og har sitt opphav i breens nære relasjon til Operafjellet og de tre nærliggende fjelltoppene Dirigenten (928 moh), Tenoren (655 moh) og Bassen (968 moh).
Adolfo Nicolás
Adolfo Nicolás Pachón (født 29. april 1936 i Villamuriel de Cerrato i Spania, død 20. mai 2020 i Tokyo) var en spansk katolsk prest og jesuittordenens 30. generalsuperior. Han ble valgt til embedet, som i prinsipp er livsvarig, den 19. januar 2008. Men den 21. mai 2014 kunngjorde han at han ville fratre og innkalte til en generalkongregasjon for 2016 i det øyemed å velge ordenens neste generalsuperior.
Jesuitt
Adolfo Nicolás trådte inn i jesuittordenen som novise i 1953 i Aranjuez nær Madrid i Spania, og tok lisensgraden i filosofi i Alcalá i Madrid. Han ble så sendt til Tokyo, der han tok den teologiske grunnutdannelsen ved det jesuittdrevne Sophiauniversitetet.
Prest
Han ble presteviet 17. mars 1967.
Fra 1968 til 1971 tok han mastergrad i teologi ved Det pavelige universitet Gregoriana i Roma. Fra 1978 til 1984 var han leder for East Asian Pastoral Institute i Manila. Senere var han rektor ved ordenens skolastikat i Tokyo (1991–1993) og så provinsial for jesuittene i Japan (1993–1996). Det meste av sine første 43 år som jesuitt tilbragte han på forskjellige steder i Asia, fremfor alt i Japan, der han også virket som dosent i teologi ved Sophiauniversitetet i Tokyo.
Pater Nicolás var fra 2004 og frem til valget leder for jesuittenes ledelseskonferanse for Øst-Asia og Oseania, Jesuit Conference for East Asia and Oceania (JCEAO), med sete i Quezon City på Filippinene. Umiddelbart før dette arbeidet han i tre år i et fattig innvandrersogn i Tokyo, der han levde blant og var sjelesørger for filippinske og andre asiatiske innvandrere.
Generalsuperior
Han ble valgt til generalsuperior under konklavelignende forhold i ordenens hovedkvarter i Borgo Santo Spirito nær Vatikanet i Roma under en generalkongregasjon innen ordenen med 217 delegater. Jesuittordenen er verdens største katolske presteorden, med 19 200 medlemmer som virker i 125 land verden over (2007). Forgjengeren, nederlenderen pater Peter Hans Kolvenbach, hadde valgt å fratre etter 24 år i embedet, i en alder av 79 år.
I mai 2014 kunngjorde han i et brev til alle ordenens medlemmer at han hadde avstemt med pave Frans at han skulle fratre ved utgangen av 2016.
Eli-Kirstin Eide
Eli-Kirstin Eide (født 1955 ) er en norsk professor. Hun er interiørarkitekt MNIL og har vært professor i romdesign/interiørarkitektur ved avdeling for design på Kunst- og designhøgskolen i Bergen siden 2012. Fra 2006 til 2012 var hun førsteamanuensis ved høgskolen.
Adolfo Nicolás
Senere år
Kort etter valget av hans etterfølger, pater Arturo Sosa, den 14. oktober 2016, vendte pater Nicolás tilbake til Filippinene.
Eli-Kirstin Eide
Eide er utdannet ved Bergen Kunsthåndverksskole, avd. for interiørarkitektur og møbeldesign og tok diplomeksamen der i 1978. Hun har også kunsthistorie grunnfag fra Universitetet i Bergen i 1979.
Eide arbeidet som interiørarkitekt fra 1981 til 1989 ved Arkitektkontoret Aall-Løkeland-Ragde AS, ved avdeling for interiørarkitektur. I 1994 ble hun valgt til formann i NIL. Fra 1989 til 2000 arbeidet hun i eget firma; «Interiørarkitektkontoret». I 2000 var hun med og etablerte et kontorfellesskapet som het «ORANSJ-interiør-design-arkitektur»". I 2006 ble kontorfellesskapet omgjort til aksjeselskapet «eke interiørarkitekter as». Da Eide ble professor ved KHiB ble aksjeselskapet avsluttet og omgjort til Eides personlige foretak.
Adolfo Nicolás
Senere år
Pater Adolfo Nicolás, vendte i 2018 av helsemessige grunner tilbake til sin hjemlige ordensprovins og levde til sust på et eldrehjem i Tokyo. Han døde i mai 2020 i Tokyo etter lengre tids sykdom
USAs senat
USAs senat (engelsk: United States Senate) er det ene av to kamre i USAs føderale lovgivende forsamling, Kongressen.
Også flere av USAs delstater har en lovgivende forsamling med et senat som ett av to kammere.
Senatet består av 100 senatorer, to fra hver delstat. Ifølge grunnloven begynner senatorenes funksjonstid klokken 12 den 3. januar året etter et valg og varer i seks år. Grunnlovens krav er at man må være minst 30 år gammel, ha vært amerikansk statsborger i ni år og være bosatt i den delstaten man stiller til valg i. Senatsvalgene rulleres, slik at ⅓ av senatorene er på valg annethvert år. Det er ingen begrensninger på hvor mange ganger man kan gjenvelges.
Fra 21. januar 2021 har Senatet 50 republikanere, 48 demokrater, én uavhengig moderat og én uavhengig sosialdemokrat. Begge to, henholdsvis Angus King og Bernie Sanders, deltar i demokratenes partigruppe.
Det seneste valget foregikk 3. november 2020, der 35 senatsseter stod på valg (to av setene var suppleringsvalg, ett i Arizona og ett i Georgia). Det var valg på to senatorer i Georgia. Georgias valglov sier at dersom ingen av kandidatene får over 50 prosent av stemmene, skal de to kandidatene med flest stemmer møtes til en andre valgomgang. Den ble avholdt 5. januar, der demokratene klarte å plukke opp begge setene.
Prosedyre
Den amerikanske visepresidenten er ifølge grunnloven den formelle formannen i Senatet, men har kun stemmerett ved stemmelikhet. I tillegg velges en president pro tempore (dvs. midlertidig leder), normalt den lengst sittende senator fra flertallspartiet. Fra januar 2019 er dette Chuck Grassley, en republikaner fra Iowa.
President pro tempore er mest et representasjonsverv, men i henhold til Presidential Succession Act av 1947 er innehaveren nummer tre i suksesjonsrekken til presidentvervet (nest etter visepresidenten og talsmannen i Representantenes hus), dersom en president faller fra. Normalt styres imidlertid de daglige debattene på rundgang, ofte blant de ferskeste senatorene. Dette gjøres dels fordi disse har færre tyngre daglige oppgaver og dels som et ledd i opplæringen av nye medlemmer i de parlamentariske prosedyrene i Senatet.
Offisielt er Senatet sidestilt med Representantenes hus, men i praksis anses det for å være overordnet. Kun Senatet har jobben med å godkjenne presidentens kandidater til verv som regjeringsmedlemmer og føderale dommere. Ved riksrett er det Representantenes hus som reiser tiltale, mens Senatet dømmer. Det kreves 2/3 flertall for å avsette f.eks. en sittende president eller en føderal dommer.
Historisk sett ble senatorer oppnevnt av delstatsforsamlingene, dette for å sikre delstatenes fortsatte innflytelse over sentralmakten. Direkte valg ble innført ved 17. grunnlovstillegg av 1913.
François Tourte
François Tourte (født ca. 1747, død 25. april 1835) var en fransk instrumentmaker som er mest kjent for å ha laget utsøkte fiolinbuer. Han arbeidet som urmaker i åtte år, han gikk inn som assistent hos sin far, som hadde buemakerverksted i Paris. Han eksperimenterte lenge med å gjøre buen anvendelig for den stadig mer avanserte fiolinteknikken, blant annet ved hjelp av ulike tresorter, modeller og mål. På slutten av 1770-årene fram til den modellen av fiolinbue som fremdeles er i bruk. Tourte’s buer er av utsøkt kvalitet og de er veldig ettertraktet.
USAs senat
Innpiskere (whips)
Hver av partiene velger hver sin innpisker («whip»). Vedkommende har en meget viktig jobb. Innpiskeren har ansvaret for å påse at tilstrekkelig antall av partigruppens medlemmer møter opp ved voteringene, og at de følger partilinjen. Innpiskeren er nummer to i partigruppenes indre hierarki. Demokratenes innpisker per 2022 er Richard Durbin fra Illinois, mens republikanernes innpisker per 2022 er John Thune fra Nord-Dakota.
Anisometropi
Anisometropi er en tilstand der de to øynene har en uttalt forskjell i brytningsevne. De kan ha varierende grad av hypermetropi (langsynthet), myopi (nærsynthet), eller de kan de kan være antimetropiske der det ene øyet er nærsynt mens det andre er langsynt. Av enkelte kan dette resultere i diplopi (dobbeltsyn).
Anisometropi kan tilsvarende påvirke utviklingen av samsyn hos spedbarn dersom det er stor forskjell i synsevne på de to øynene. Dette kan føre til at hjernen undertrykker synsintrykket fra det ene øyet, noe som kalles amblyopi, et ord som kommer fra gresk og betyr dovent øye.
Navnet er en sammensetning fra gresk: an- "ikke," iso- "samme," metr- "mål," ops "øye."
En studie antyder en forekomst av anisometropoi på 6% blant personer i alderen 6 – 18 år.
Brilleglasskorreksjon
For pasienter med en stor grad av anisometropi (større enn 3 dioptrier) vil korrekt korreksjon med korrektive linser kunne føre til at pasienten får problemer ved at avbildningen på de to øynene blir så stor at dette ikke gir et godt samsyn. En slik forskjell i avbildning kalles aniseikoni. En må da avpasse styrken på glassene og avvike fra det optimale per øye for å oppnå et bedre samsyn.
En kan også oppnå en korreksjon ved at det tykkeste glasset lages tynnere og flatere, mens det tynnere gjøres tykkere og krummere.
Silverton (Colorado)
Silverton er en by og fylkessete i San Juan County i delstaten Colorado i USA. Byen ligger i hjertet av San Juan-fjellene, og vokste frem i 1874 som forsyningssenter for gruvevirksomheten i området. Silverton ble formelt stiftet (incorporated) i november 1876. I 1882 fikk byen jernbaneforbindelse da Denver & Rio Grande fullførte sin smalsporede San Juan-linje fra Antonito via Durango. Mellom 1899 og 1922 var Silverton endestasjon for 4 forskjellige smalsporede jernbaner. I dag er byen den ene endestasjon for museumsjernbanen Durango & Silverton Narrow Gauge Railroad (D&SNG) som er en rest av D&RGs tidligere omfattende smalspornettverk. Sentrum av byen ligger på 2 835 meter over havet. Gruveindustrien som Silverton tidligere var avhengig av, er nå for en stor del erstattet av turisme. «Million Dollar Highway» (en del av US Highway 550) starter i Silverton og går over Red Mountain Pass og gjennom Ungompahgre Gorge til Ouray.
Det øverste militærrådet (Egypt)
Det øverste militærrådet (arabisk: المجلس الأعلى للقوات المسلحة; al-Maǧlis al-ʾAʿlā lil-Quwwāt al-Musallaḥah, engelsk: Supreme Council of the Armed Forces eller SCAF) består av 20 høyere offiserer i det egyptiske militæret. Som en konsekvens av Den egyptiske revolusjonen i 2011 ble rådet gitt makt til å styre Egypt av den avgående president Hosni Mubarak den 11. februar 2011.
Rådet ledes av Mohamed Hussein Tantawi, som var forsvarsminister under Mubarak. Andre medlemmer er Reda Mahmoud Hafez Mohamed, Sami Hafez Anan, Abd El Aziz Seif-Eldeen og Mohab Mamish.
Vandringsmannen
Vandringsmannen er et gjennomgående sørgmodig dikt, og er i den forstand en elegi, et klagedikt, hvor fortelleren i første person sørger over i sin herre og slekt som nå er død, forteller både om sin sorg og hans stridigheter med å finne sin veg i verden. Allerede innledningsvis nevner han at «jeg vet meget vel at det er en edel skikk hos mannen at han skjuler sin smerte, holder sin pine for seg selv, hva den enn består i», men straks etter gjør han seg selv til skamme over denne edle skikk, og begråter sin skjebne i denne smertefulle tiden hvor han har trasket «møysommelig på utlendighets stier», «skilt fra fedreland og skilt fra edle frender».
Vandringsmannens visjon og hans erindringer tjener til å fremme smerten av å bli etterlatt for seg selv, og han finner til slutt en erkjennelse hvor han «med visdom i hjertet» ser seg selv i en større sammenheng. Hans egen smerte er knyttet at livet på jorden er forgjengelig og vil ta slutt, men det eneste som ikke er forgjengelig er «botemiddel for sin nød» som er «hos vår Fader i himmelen, der vår faste borg er å finne». Koblingen til «jordens ære» er presentert som uunngåelig og i kontrast til frelse gjennom tro på Gud som blir introdusert halvveis ut i diktet.
Foruten det opplagte reisemotivet er det to merkbare elementer i diktet: bruk av motivet «krigens udyr», og formularen «ubi sunt», latin for «hvor er de?»
«Krigens udyr» eller «kampens beist» er her moderert til inkluderte de tradisjonelle dyrene som forbindes med slagmarken som ørnen, ravnen og ulven, men også «en tårevåt kriger gjemte en tredje i jorden». Antagelig henspiller den tårevåte på diktets forteller.
Formularen «ubi sunt» eller «hvor er de?» er her i formen «hwær cwom», en angelsaksisk frase for «hvor har gått». Bruken av dette uthever sansen av tap som gjennomtrenger diktet:
I J.R.R. Tolkiens roman Ringenes herre, i kapittel seks av De to tårn, synger Aragorn en sang av Rohan som begynner med «Where now the horse and the rider? Where is the horn that was blowing?» Denne sangen er parafrase av et avsnitt fra Vandringsmannen som nevnt over.
Vandringsmannen beskriver sin ensomhet og lengter etter skinnende dager i fortiden, og konkluderer med en henstilling om å gi seg hen til Gud, «vår faste borg er å finne». Det har blitt hevdet at den kristne oppfordringen er et senere tillegg som er blitt klistret på diktets avslutning. Det har blitt gjort forsøk på å finne diktets opprinnelige førkristne kjerne, men slike rekonstruksjoner blir i dag betraktet som meningsløse. Diktet må betraktes i den form som det foreligger. Det har også vært en diskusjon om hvor mange «stemmer» som gjør seg gjeldende i diktet, er det en monolog eller dialog? Det er ingen tegnsetting i diktet som gir hentydninger og anførsler finnes kun i moderne gjengivelser.
Diktets struktur består av med fire trykkbetoninger, delt mellom andre og tredje trykkbetoning av en pustepause eller cecur. Som de fleste angelsaksiske dikt er det skrevet med bokstavrim.
Vandringsmannen er omdiskutert i henhold til mening, opprinnelse og oversettelsen av de mange flertydige ord. Sekundærlitteraturen er omfattende, og enhver lesning av diktet vil alltid være personlig betont slik det også er med andre angelsaksiske dikt.
Jeppe Kofod
Jeppe Sebastian Kofod (født 14. mars 1974 i København) er en dansk politiker, som representerer Socialdemokratiet.
Han har vært medlem av Folketinget for Bornholm siden 1998, og har spesielt arbeidet med utenriks- og sikkerhetspolitikk, utviklingshjelp og forholdet til EU.
I 2014 ble han innvalgt i Europaparlamentet, der han er tilsluttet gruppen S&D.
Han var Danmarks utenriksminister fra 2019 til 2022.
Politisk arbeid
Han var styremedlem i den sosialdemokratisk orienterte Danmarks Elev Organisation 1990–1992 og Danske Gymnasieelevers Sammenslutning 1992–1994 og medlem av forretningsutvalget i Operation Dagsværk 1992–1994. Han var formann i elevrådet ved Svaneke skole 1987–1989 og Bornholms amtsgymnasium 1991–1993.
I 1995 ble han nominert til Folketinget fra Aakirkeby og Rønne kretser i Bornholms amtkrets, 21 år gammel. Han var formann i DSU på Bornholm 1990–1994 og medlem av DSUs forretningsutvalg 1996–1998. I samme tidsrom var han ansatt som prosjektkoordinator i Socialdemokraternes internasjonale avdeling. Siden 1998 har han vært valgt til Folketinget fra Bornholms amtkrets, fra 2007 kalt Bornholms storkrets.
Kofod har vært Socialdemokraternes utenrikspolitiske ordfører i Folketinget siden 2001. Han var også nestformann i Folketingets utenrikspolitiske utvalg 2001–2008. Han måtte trekke seg fra postene i mars 2008, fordi han hadde hatt seksuell omgang med en 15 år gammel jente etter et kurs i DSU. I august ble han rehabilitert, renominert til Folketinget og gjeninnsatt som utenrikspolitisk ordfører. I 2011 oppnådde han landets høyeste personlige stemmetall, relativt sett, med 6 811 personlige stemmer. Dette tilsvarte hver sjette velger på Bornholm. Etter valget ble han formann i Folketingets utenrikspolitiske utvalg.
Foruten en rekke andre utvalgsposter har han vært nestformann i Socialdemokraternes folketingsgruppe 2003–2005 og nestformann i Folketingets delegasjon til NATOs parlamentariske forsamling. Kofod har vært tillitsvalgt i en rekke internasjonale organisasjoner av parlamentarikere.
Familiesangboka Mandelblomsten
Familiesangboka Mandelblomsten er en salmebok som brukes av den kristne menigheten Brunstad Christian Church som er beregnet spesielt på barn og unge og i familiesammenheng.
Jeppe Kofod
Bibliografi
Medforfatter av
Familiesangboka Mandelblomsten
Sangboka er utgitt av Skjulte Skatters Forlag på sju språk (norsk, engelsk, tysk, fransk, nederlandsk, dansk og finsk), men ingen av utgavene inneholder alle sangene. Sangboka har 335 sanger «felles», og i tillegg har utgavene på norsk, tysk, engelsk og nederlandsk hver sin tilleggssamling med sanger spesielt for språket, gjerne knyttet opp til sanger med spesielle tradisjoner i språket eller nasjonene som benytter det. Til sammen er det 447 sanger i sangboka. Den norske utgaven inneholder blant annet ulike jule- og fedrelandssanger.
Den er utviklet fra tidligere barnesangbøker i Brunstad Christian Church, men er mer omfattende enn tidligere sangbøker. Den har blant annet mange flere sanger og et videre språkspekter, og det er lagt vekt på å finne originale tekster og melodier. Tittelen på sangboka er hentet fra Bibelen, og baserer seg på 4. Mosebok kapittel 17 og Jeremias kapittel 1, vers 11 og 12.
Jeppe Kofod
Bibliografi
Bidragsyter til
Newgate
Newgate var en av portene i Londons bymur. Newgate ble åpna i 1135 som byens hovedport mot vest. I 1760-åra ble denne og andre porter revet på grunn av økende trafikk.
I dag ligger Newgate Street der Newgate en gang lå, rett nord for St. Paul's Cathedral. Hovedvegen A40 mellom London og Wales begynner i Newgate Street ved Holborn Viaduct, herfra går Giltspur Street i nordlig retning.
Mest kjent er Newgate for fengselet sitt (Newgate Prison), som var byens hovedfengsel og berykta rettersted mellom 1423 og 1902, da fengselet ble revet og Central Criminal Court (Old Bailey) ble oppført på tomta. Før 1423 ble fanger holdt i selve porthuset.
I Newgate Street lå en gang institusjonen Christ's Hospital, som ble grunnlagt av Edward VI som skole for foreldreløse og fattige gutter. Her lå også fransiskanerklosteret Greyfriars Monastery. Av kirka Christ Church Newgate Street står fortsatt tårnet og ytterveggene. Ellers domineres Newgate Street i dag av finanshuset Merrill Lynch. Londonbørsen ligger mellom Newgate Street og St. Paul's.
Motoko Fujimoto
Motoko Fujimoto (født 25. desember 1980 i Fukuoka) er en japansk softballspiller som deltok i de olympiske leker 2008 i Beijing.
Fujimoto ble olympisk mester i softball under sommer-OL 2008 i Beijing. Hun var med på det japanske laget som vant softballturneringen foran USA og Australia. Japan vant finalen over USA med 3-1. Det var fjerde og siste gangen som softball var med som olympisk sport.
Ibb
Ibb (arabisk: إب) er en by i det sørvestlige Jemen, med et innbyggertall (pr. 2005) på cirka 160.000. Byens er hovedstad i guvernementet med samme navn.
Byen ligger på en fjellrygg i Jabal Shamahi, cirka 2 300 meter over havet, og er sentrum i et fruktbart jordbruksdistrikt med dyrking av korn, frukt, grønnsaker, kaffe og khat. Bybildet er malerisk, med tykke bymurer, omkring seksti moskéer og fleretasjeshus typiske for den tradisjonelle jemenittiske byarkitekturen. Byen ble utsatt for et jordskjelv i 1982.
Ibb har hatt bosetting siden tidlig islamsk tid. Dens beliggenhet gjorde at osmanene gjorde byen til et administrativt senter. Den blomstrets som markedby og osmanene innstiftet onsdagsmarked i Ibb.
Mange ganger opp gjennom historien er Ibb blitt tilfluktssted for folk fra tørkerammede områder.
Ford Field
Ford Field er en innendørsarena for amerikansk fotball i Detroit, Michigan som er hjemmebane for Detroit Lions i National Football League. Den ligger tvers over gaten fra Comerica Park. Vanlig kapasitet er 65 000 sitteplasser, men den kan utvides til 70 000 for fotball og 80 000 for basketball. Navneretten eier Ford, som betaler 40 millioner dollar 20 år for å ha navnet sitt på stadion. Ford familien (inkludert Lions eier William Clay Ford sr.) har eierskap i stadion.
Super Bowl
Super Bowl har blitt spilt på Ford Field én gang:
Lusitaniabreen
Lusitaniabreen er en 3 km lang og 3 km² stor isbre på Spitsbergen, Svalbard, mellom øvre Adventdalen og Isfjorden i det nordlige Nordenskiöld Land. Isbreen graver seg radialt ut fra fjellmassivet med Lusitaniafjellet (927 m) og Valmuetoppen (891 m), øst for Longyearbyen og nord for fjellet Skolten. Lusitaniabreen går nordover og fører foran seg drøyt 200 meter med morenemasser ned mot Lusitaniadalen som munner rett ut i Isfjorden ved deltaet til Sassenelva.
Breen har navn etter det engelske passasjerskipet «Lusitania», som besøkte Spitsbergen med turister i 1894.
In Your Eyes
«In Your Eyes» er en dansepop-sang fremført av den australske sangeren Kylie Minogue og skrevet av Minogue, Richard Stannard, Julian Gallagher og Ash Howes. Sangen fikk en generelt god mottakelse fra kritikere da den ble utgitt som den andre singel fra Minogues album Fever.
Informasjon
«In Your Eyes» ble utgitt den 18. februar 2002. Den var opprinnelig planlagt for utgivelse i januar, men ble forsinket på grunn av populariteten til «Can't Get You Out of My Head». Singelen debuterte som nummer en i Australia og nummer tre i Storbritannia. Sangen ble også en danseklubb-hit i Storbritannia, med nummer syv som topplassering på listene. Den vant prisen for beste dansing på MTV Europe Music Awards i 2002.
Den nådde nummer tre på UK Singles Chart og ble hennes tjueandre Topp 10-singel. Sangen ble på listene i sytten uker. Singelen ble en hit i Europa, og nådde Topp 5 i Kroatia, Hellas, Ungarn, Polen og Slovenia. «In Your Eyes» ble utgitt Canada, der dens beste plassering ble nummer elleve, men ble ikke utgitt i USA på grunn av utgivelsen av «Can't Get You Out of My Head» som singel der. «In Your Eyes» ble utgitt som planlagt 21. januar 2002 i Australia. Sangen nådde førsteplass på den australske singellisten og ble den fjerde singelen fra Minogue som toppet listen siden 2000.
Senatet
Senatet kan være:
Åpen stemming
Åpen stemming handler hovedsakelig om å stemme instrumentet i en akkordtreklang, slik at en bestemt harmoni blir liggende i bunnen for det en spiller. Metoden har vært tatt i bruk på en lang rekke strengeinstrumenter, særlig på flatfele, hardingfele, langeleik, dulcimer, banjo og ulike typer gitarer: elektriske, akustiske, dobro og steelguitar.
Ekstase og rammeslag
Det opereres tradisjonelt med opp til 20 ulike stemminger eller «felestiller» (klassisk: scordatura) i norsk tradisjonsmusikk. Stemmingene omtales som bl.a. nedstilt, oppstilt, trollstilt, huldrestilt eller rangstilt. En spesiell kraft lå det i å spille med gorlaus bass, hvor den dype G-strengen blir stemt ned til F, eller i noen tilfeller helt ned til E.
Også på middelalderharper er det, ifølge sagalitteraturen, antydet at en stilte om eller slo an en spesiell streng som gjorde musikeren istand til å fremkalle ekstatisk dans. Fenomenet er i Bósa saga ok Herrauðs omtalt som rammeslag. Liksom det i folkelig overleverte sagn blir påstått at musikken fullstendig kunne ta makten over mesterspelemennene, og at utøveren ikke kunne slutte å spille før det lyktes noen å rive instrumentet ut av hendene på dem.
Ryktet om at en hadde ofret et fenalår til nøkken eller fossegrimen for å bli mesterspillemann var gjerne noe som forfulgte de aller dyktigste. I eventyret om Veslefrikk med fela hevdes det derimot at kraften til å få folk til å danse lå i selve instrumentet og ikke i felespillerens overnaturlige evner: «Da skulle jeg ønske at jeg hadde en fele som var sånn at alle som hørte den spille måtte danse, enten de ville det eller ikke».
Gitar
Den alminnelige stemmingen av gitar er E – A – D – G – H – E (lytt), som ikke gir noen naturlig akkord, eller, om en legger godviljen til, kan sies å utgjøre en Em7sus4.
Omstemming er en effektiv måte å gi fingrene friere løp opp og ned gripbrettet, slik at en kan plukke toner på gitarhalsen samtidig som det ligger en harmoni eller akkord i bunnen. I tillegg til å foreta frie melodiløp kan det også oppnås mange spesielle klangfarger.
Den mest vanlige omstemmingen er åpen D, som fra den mørkeste til den lyseste strengen lyder: D – A – D – F# – A – D (lytt), eller eventuelt Dsus4: D – A – D – G – A – D. Et eksempel på sistnevnte stemming er «Kashmir» med Led Zeppelin.
Strengene tåler imidlertid ikke å stemmes mer opp enn en hel tone, og det vil likeledes lett begynne å klinge i båndene dersom en stemmer mer enn en hel tone ned. Ellers er det vel bare fantasien som setter grenser for hva slags omstemminger det er mulig å komme opp med, i sær om en legger mer enn bare harmonitreklangen inn. På «Friends» har Led Zeppelingitaristen Jimmy Page lagt en Am7-stemming til grunn: C – A – C – G – C – E. Den dypeste basstrengen kunne for klangens del gjerne ha forblitt i kammertonen E, men ved å stemme den dypeste strengen hele to heltoner ned til C oppnår Page å få et annet grepsmønster og et større spekter av basstoner å spille på.
Gitaristen Ry Cooder lærte Keith Richards å spille med åpen G-stemming D – G – D – G – H – D. Det inspirerte ham til å komponere en av The Rolling Stones' største singelhits, «Honky Tonk Women». Jimmy McCulloch brukte derimot en åpen E-stemming E – H – E – G# – H – E på hitsingelen «Something in the Air» for Thunderclap Newman.
Åpen stemming var opprinnelig tatt i bruk blant bluesgitarister, og er vel hyppigere anvendt på akustiske enn på elektriske gitarer. Roy Harper nyttiggjør seg svært ofte av omstemt gitar. Det samme gjør norske visesangere. Finn Kalvik spiller «Cecilie» og «Eventyr» på D-stemte gitarer, mens Lillebjørn Nilsen med samme metode og en heldig klangvirkning har arrangert skjemteballaden Den bakvendte visa.
Liste over kulturminner i Østre Toten
Liste over kulturminner i Østre Toten er en oversikt over fredede og/eller bevaringsverdige bygninger og elementer i Østre Toten. Data er hentet fra Riksantikvarens liste over kulturminner.
ID-nummer består av et lenket tall som går direkte til det aktuelle kulturminnet i Kulturminnesøk.
Økonomi- og Indenrigsministeriet
Ministeriet ble opprettet i forbindelse med Helle Thorning-Schmidts regjerings tiltreden 3. oktober 2011 ved overførsel av saker fra de Økonomi- og Erhvervsministeriet, Indenrigs- og Sundhedsministeriet, Finansministeriet og fra It- og Telestyrelsen. Det ble nedlagt 28. juni 2015 og oppgavene ble flyttet til Finansministeriet, Social- og Indenrigsministeriet, Energi-, Forsynings- og Klimaministeriet og Skatteministeriet.
Minister var Morten Østergaard (R). Departementssjef i ministeriet var Sophus Garfiel.
Ministeriets saksområder
Bortsett fra de saker som ble ført med over i Ministeriet for Sundhed og Forebyggelse, så overtok Økonomi- og Indenrigsministeriet alle de saksområder som tidligere hørte under Indenrigs- og Sundhedsministeriet.
Retriever Norge
Retriever Norge er et medieovervåkning- og analyseselskap som tilbyr medieovervåking, medieanalyse og mediearkiv av redaksjonelle og sosiale medier. Retriever er eid av NTB og Tidningarnas Telegrambyrå. Selskapet tilbyr arkivsøk i norske aviser og tidsskrifter, de fleste fra omkring 2007/2010 og framover. Arkivet er også kjent under navnet Atekst, som opprinnelig var Aftenpostens digitale artikkelarkiv.
Økonomi- og Indenrigsministeriet
Ministeriets saksområder
Fra Økonomi- og Erhvervsministeriet overtok det nye ministeriet alle saker om statistikk og makroøkonomi, herunder Danmarks Statistik og Det Økonomiske Råd.
Retriever Norge
Den eldste kilden i mediearkivet er VG, som er tilgjengelig tilbake til avisens start 23. juni 1945. Ettersom nettavisene ofte publiserer kortversjoner av papiravisene eller andre nyhetssaker, er Retriever en mer komplett kilde til det norske mediebildet.
Økonomi- og Indenrigsministeriet
Ministeriets saksområder
Fra Finansministeriet overtok det nye ministeriet saker vedrørende utarbeidelse av konjunkturovervåkning og -vurdering, internasjonal økonomi, bortsett fra EUs budsjett og finansielle perspektiver.
Retriever Norge
Retriever-konsernet
Morselskapet er Retriever AB som eier 100 % av Retriever Norge AS. Retriever Norge AS eier 100 % i Mediearkivet NO AS
Retriever AB eier også selskapene Retriever Sverige AB, Mediearkivet AB og Retriever Information AB. Retriever AB er i sin tur eid av NTB og Tidningarnas Telegrambyrå med henholdsvis 34 % og 66 %
Whistler Olympic Park
Whistler Olympic Park (engelsk) / Parc olympique de Whistler (fransk) er et skianlegg ved byen Whistler i provinsen Britisk Columbia i Canada. Anlegget ligger i Madeley Creek i Callaghan Valley vest for Whistler, og var arena for langrenn, skiskyting, kombinert og skihopping under OL i Vancouver i 2010. Hver av delene for langrenn, skiskyting og skihopping har en tilskuerkapasitet på 10 000.
Skianlegget har 14 kilometer løyper for langrenn og skiskyting, to hoppbakker med K125 (HS140) og K95 (HS106) (samt en provisorisk liten bakke med K20), og 20-25 kilometer andre skiløyper. Hoppbakkene har snøkanoner, men ikke plastdekke til sommerbruk. Byggingen av hoppbakkene startet i april 2007, og de ble offisielt åpnet 15. desember 2007. Hele skianlegget ble offisielt åpnet 22. november 2008. Storbakken er Canadas største hoppbakke.
De første større konkurransene i hoppbakkene var renn for menn i FIS-cupen («C-verdenscup») 27. og 28. februar 2008 (begge i K95-bakken) og kontinentalcupen (B-verdenscup) 1. og 2. mars (begge i K125-bakken). Det ble arrangert renn i verdenscupen (prøve-OL) i den største bakken 24. og 25. januar 2009.
Bakkerekorden i K125-bakken er 149 meter, satt av Gregor Schlierenzauer (Østerrike) i verdenscupen 25. januar 2009. I det samme rennet hoppet Ville Larinto (Finland) like langt, men falt. Anerkjent bakkerekord i K95-bakken er 108 meter, satt av Simon Ammann (Sveits) under OL 13. februar 2010. Adam Małysz (Polen) hoppet 109,5 meter under trening 11. februar 2010.
Williams County (Ohio)
Williams County er et fylke i den amerikanske delstaten Ohio. Det ligger i det nordvestlige hjørnet av staten og det grenser mot Fulton County i øst, Henry County i sørøst og mot Defiance County i sør. Det har også grense mot delstatene Michigan i nord og Indiana i vest.
Chlamydatus pulicarius
Chlamydatus pulicarius er en tege som tilhører familiegruppen bladteger (Miridae).
Williams County (Ohio)
Williams Countys totale areal er 1 096 km² hvorav 3 km² er vann. I 2000 hadde fylket 39 188 innbyggere og administrasjonssenteret ligger i byen Bryan.
Chlamydatus pulicarius
Chlamydatus pulicarius er den vanligste av de norske bladtegene i slekten Chlamydatus. Den er vanligst lengst sør, men finnes på egnede steder i hele Norge. Vanlig sørover i Europa.
Williams County (Ohio)
Fylket ble opprettet 1. april 1820 og fikk fulle rettigheter 2. februar 1824. Williams County har fått sitt etter David Williams som var soldat i den amerikanske uavhengighetskrigen.
Chlamydatus pulicarius
Utseende
Chlamydatus pulicarius er en liten tege med bare 2-3 millimeter lengde. Den er en liten svart, av og til litt brunlig bladtege. Oversiden har korte mørkebrune hår. Hodet er litt lysere i bakkant. Brystskjoldet (pronotum) bakre hjørner er ganske rettvinklet.
Arten er av og til vingeløs eller har reduserte vinger som voksen. Men vingede eksemplar finnes. Dekkvingenes membran har bare en celle, noe som er uvanlig, de fleste andre bladteger har to celler.
Lårene (femora) er lysere gule med noen mørkere flekker, særlig ut mot spissen. Føttene (tibia) har kraftige svarte torner på små mørke flekker. Føttene (tibia) er brunlige. Sugesnabelen er brunlig, litt lang og når bakover, under tegen, til midthoftene.
Det er en fargevariant som har fått sitt eget navn. …f. pseudopulla Sti. – lårene er brune eller brunsvarte, men gule ut mot spissen.
Levevis
Chlamydatus pulicarius lever på litt tørre solrike lokaliteter uten så mye gress, men med lavvokste urter som malurt (Artemisia sp.)
Den har trolig to generasjoner hvert år lengst sør i Norge. Lengre nord er det nok bare en generasjon.
Hunnen legger egg om høsten på vertsplanten. Eggene overvintrer og klekkes neste år, om våren.
Teger har ufullstendig forvandling, overgang fra nyklekt larve til det voksne kjønnsmodne insektet går gradvis gjennom flere hudskift (nymfestadier). Nymfene ligner mer og mer på de voksne (imago) for hvert hudskifte.
De voksne (imago) finnes i juni til september.
Roing under Sommer-OL 1920
Roing var med på det olympiske programmet for femte gang under 1920 i Antwerpen. Det ble konkurrert i fem roøvelser, alle for menn.
Avanduse
Avanduse hadde Valle som norsk vennskapskommune.
Våpen
Våpenet har fargene til apostelen Simon Peter med rødt, gull og sølv. Bølgene refererer til elven Pedja som renner gjennom kommunen. Det hvite korset på rød bunn markerer tilhørigheten til Danmark i middelalderen
Silverton Northern Railroad
Silverton Northern Railroad (SNRR) var et amerikansk jernbaneselskap som ble grunnlagt i 1895 av Otto Mears. Selskapet hadde en smalsporet (914 mm - 3 fot) linje på omtrent 20 kilometer mellom Silverton og gruvesamfunnet Animas Forks. Da selskapet var grunnlagt, kjøpte det Silverton Railroads sidebane fra Silverton til Silver Lake Mill og startet videre sporlegging derfra. Banen fulgte Animas-elven opp den trange dalen, og i 1904 var sporet nådd Gold Prince Mill ved Animas Forks. Banen var opprinnelig planlagt til Mineral Point med mulighet for videre forlengelse til Lake City, men bratt terreng og finansielle problemer gjorde at planene aldri ble realisert. I 1916 ble strekningen mellom Eureka og Animas Forks nedlagt. I 1931 tok Otto Mears' datter Cora Mears Pitcher over driften av SNRR etter at hennes far døde. I 1942 ble hele banen nedlagt og sporet fjernet.
Silverton Northern Railroad i dag
Den opprinnelige stasjonsbygningen i Silverton er bevart, og en bensindrevet skinnebuss er restaurert og står utstilt på en kort skinneseksjon. SNRR's lokomotivstall i Silverton er også restaurert, og skal brukes for lagring av D&SNGs (nylig restaurerte) damplokomotiv D&RG 315 - et 2-8-0 Consolidation bygd av Baldwin i 1895. Omkring 100 meter med skinnegang samt et par sporveksler er også lagt for å forbinde lokomotivstallen med D&SNGs spor. Skinnene som ble brukt kommer fra et gammelt skinnelager fra Rio Grande Southern Railroad (RGS) på vestsiden av San Juan-fjellene. RGS hadde samme sporvidde som SNRR, og ble nedlagt og revet i 1952-53.
En mannskapsvogn (caboose) bygd i 1880, og som ble kjøpt av SRR fra D&RG i 1895, havnet etterhvert hos Silverton Northern Railroad der den fikk nummer 1005. Denne mannskapsvognen er bevart, og er for tiden (2014) under restaurering (utført av medlemmer av San Juan County Historical Society) i Silverton.
Rekonstruksjons-planer
I 2009 bevilget Colorado Historical Society Historical Fund penger til restaurering av SNRRs lokomotivstall, sporlegging og oppsetting av informasjonsskilt i Silverton. I 2012 fikk San Juan County Historical Society tilsagn om 99 års bruk av nødvendig areal til sportrasé for en 4 km lang rekonstruksjon av SNRR fra Silverton til Howardsville. Kostnadene med å bygge banen er beregnet til 2 millioner dollar totalt, og pr. mars 2015 arbeides det med å få utført en konsekvensanalyse for prosjektet. Planene er å kjøre turisttog trukket av damplokomotiv på den rekonstruerte linjen mellom Silverton og Howardsville. Videre forlengelser forbi Howardsville er også oppe til vurdering, men er i tillegg til finansiering avhengig av velvilje fra lokale grunneiere. De første meterne med spor ble lagt i Silverton i 2014, og foreningen har startet rydding og klargjøringen av banetraséen. I november 2015 ble byggingen av sporet offisielt startet med en "første skinnespiker"-seremoni.
Jesuit Hill Battery
Jesuit Hill Battery (maltesisk: Batterija tal-Għolja tal-Ġiżwiti), også omtalt som Jesuit Battery eller Point Cortin Battery, var et batteri i Marsa, Malta. Det ble bygget av maltesiske opprørere under den franske blokade i 1798-1800. Det var en del av en kjede av batterier og skyttergraver rundt de franske posisjoner i Marsamxett-havna og Grand Harbour.
Batteriet ble bygget på bakken kjent som Jesuit Hill. Marsa-batteriet i nærheten lå på bakken nær strandkanten. Batteriet var lite, og besto av en liten murbrystning med to skyteskår, et magasin som lå i en terrasse på den ene siden, og et annet i ruinene på den andre siden. Magasinet ble kamuflert og beskyttet av et lag med jord. En stor bygning på baksiden ble brukt som brakker eller kaserner. Batteriet ble ansett som en avansert stilling på Tas-Samra Camp og var bemannet av menn fra Qormi. Det var bevæpnet med to kanoner. Batteriet skjøt sitt første skudd 5. april 1799.
Som de andre franske festningsverkene ble Jesuit Hill-batteriet demontert, muligens en gang etter 1814. Ingen spor av batteriet kan sees i dag, og området er nå tungt industrialisert. Området er nå bebygd av Marsa Power Station.
Volleyball under Sommer-OL 1972 – Volleyball kvinner
Volleyball for kvinner under Sommer-OL 1972 fant sted fra 27.. august til 7. september 1972 i München.
Sesongbestemt ledighet
Man kan også tenke seg en lignende situasjon for en bedrift som produserer varer. Disse bedriftene avhenger også av konjunkturen i området man selger i.
VM i fotball for kvinner 2015 – Gruppe A
Gruppe A i verdensmesterskapet i fotball for kvinner 2015 består av fire lag: Canada, Nederland, New Zealand og Kina. Kampene spilles på følgende datoer: lørdag 6. juni, torsdag 11. juni og mandag 15. juni. De to beste lagene går direkte videre til åttendedelsfinalene, mens treeren kommer videre dersom den er blant de fire beste treerne.
Maltesisk Premier League 2022–2023
Premier League 2022–2023, var den 108. sesongen av den maltesisk topp divisjonen. Sesongen startet 19. august 2022. Regjerende mestere Hibernians klarte ikke å forsvare tittelen og Ħamrun Spartans vant sitt niende seriemesterskap.
Fjerde plass tie-breaker
Balzan vant kampen og kvalifiserte seg til Conference League første kvalifiseringsrunde.
Nedrykks kvalifisering
St. Lucia vant kampen og beholdt plassen.
Friidrett under Sommer-OL 2008 – 400 meter hekk menn
Øvelsen 400 meter hekk menn ved Sommer-OL 2008 fant sted mellom den 15.–18. august på Beijings nasjonalstadion.
Kvalifikasjonskravene var 49,20 s (A-krav) og 49,50 s (B-krav).
Rekorder
Før konkurransen, var verdens- og olympisk rekord som følger:
Det ble ikke satt noen ny verdens- eller olympisk rekord for denne øvelsen under dette OL.
Duboisbreen (Svalbard)
Duboisbreen er en 3 km lang og 2,5 km² stor isbre på Spitsbergen, Svalbard, mellom øvre Adventdalen og Isfjorden i det nordlige Nordenskiöld Land. Isbreen graver seg radialt ut fra fjellmassivet med Lusitaniafjellet (927 m) og Valmuetoppen (891 m), rundt 25 km øst for Longyearbyen. Duboisbreen går nordøstover og fører foran seg drøyt 400 meter med morenemasser ned mot Deltadalen. Elva som renner fra brefronten munner ut i Sassenelva, som fortsetter til Isfjorden.
Anders Larsen Langbraaten
Anders Larsen Langbraaten (født 1817, død 23. november 1903), også kjent som «Vesle-Anders» og «Wergelandsgutten», var en norsk felespiller fra Hadeland.
Anders Larsen Langbraaten ble født på plassen Langbraaten, som i dag er en del av gården Grønvold ved Lunner kirke. I 1832 ble han oppsøkt av Henrik Wergeland, som ble imponert over hans felespill og evne til å huske prekener ordrett.
En del av Anders Larsen Langbraatens felespill har blitt bevart i Gunnar Berges bok «Springdans og annen dans på Hadeland».
Fødsel
Fødsel er den prosessen hos dyr hvor avkommet utstøtes fra morens kropp. Forskjellige former for fødsel er oviparisk, viviparisk og ovoviviparisk fødsel. Ordet fødsel kommer fra norrønt, føz(æ)l = 'ernæring, underhold'; 'bringe til verden'. I generell betydning brukes fødsel som begynnelsen på noe. I anatomisk mening er det avslutningen på fosterutviklingen, og innebærer å forlate morens kropp som har gitt fosteret beskyttelse og næring. I kosmologisk betydning er det tilblivelsen av et himmellegeme, en stjerne eller et sort hull når tilstrekkelig med stoff har kondensert seg. I eksistensiell betydning er det tilblivelsen eller opplevelsen av, overgangen mellom beskyttet og ubeskyttet eksistens, en oppvåkning.
Fødsel hos mennesker
Fødselen er siste etappe av svangerskapet. Barnet kommer ut fra livmoren og ut i det fri. Denne etappen er for mange den hardeste etappen, men kvinnekroppen er skapt for å føde og har alt den trenger for å føde. Fødselen er en lang prosess, og mot slutten av den, når kroppen og barnet er klart, sender kvinnens kropp signaler til kvinnen som gir henne pressetrang. Ved å følge den naturlige pressetrangen skyves barnets hode ned og barnet kommer ut av kvinnen. Kvinnen bruker store krefter i denne pressfasen. Fødsler oppleves forskjellig av forskjellige kvinner.
Fødekvinnen kan selv velge hvor hun vil føde. Avhengig av fødested varierer antallet mennesker som er tilstede under fødselen fra kanskje bare en eller to (hjemmefødselsjordmor og doula) til fem eller seks. Fødselen av ens barn er for de aller fleste det største som skjer i livet, og selv om smerten kan være stor, er den meningsfull og kommer fort i bakgrunnen når barnet løftes ut og opp på magen til kvinnen. Øyeblikket rett etter fødselen er sterkt og følelsesladet, og for mange en spirituell opplevelse, som ikke bør forstyrres. Da er det barnet, mor og far eller medmor (og eventuelt søsken) som er i sentrum og som skal få møte hverandre uforstyrret. Dette danner det beste grunnlaget for en god tilknytning mellom foreldre og barn.
Fødselens første tegn
Etter uke 39 vil mange merke de første tegn på at fødselen er i gang. Det som setter i gang fødselen er hormoner. Mange vil si at det er hormonene til barnet som setter den i gang. De blir sendt til morkaken som begynner sammentrekningene av livmoren. Dette blir kalt rier eller véer. For noen kvinner starter fødselen ved at det går hull på fosterhinnene og "vannet går" (fostervannet renner ut).
Fase en - Åpningsfasen
Denne delen deles i to, latensfasen og overgangsfasen. Latensfasen varer fram til mormunnen har en åpning på 3-4 cm. I denne delen av fødselen er riene ofte uregelmessige og varierer i antall og intensitet. De kan være sterke for så og dabbe av, eller bli borte. I den aktive delen er riene kraftigere, mer regelmessig og det blir tettere mellom hver gang de kommer. I den aktive delen av åpningsfasen utvides mormunnen til 10 cm.
Overgangsfasen
Overgangsfasen er den delen som fører åpningsfasen over i utdrivingsfasen. Etter hvert får mange fødekvinner trykketrang.
Fase to - utdrivingsfasen
Den varer fra mormunnen har full åpning, det vil si 10 cm, og til barnet er født. Riene kommer ca. hvert 3. minutt og varer i 1 1/2 minutt. Riene fører fosteret nedover i fødselskanalen. Når en rie er over kommer det vanligvis en pause før neste rie. Mange kvinner opplever at barnet kan skli noe tilbake mellom riene. Når hodet er ute, kan jordmoren eller legen hjelpe deg ved å dra forsiktig i fosteret. Når barnet er født vil det bli lagt på morens mage. Jordmor sjekker sjekket vitale tegn (og gir barnet en Apgar-score, en metode for å beregne et nyfødt barns tilstand umiddelbart etter fødsel. Apgar-score tar blant annet utgangspunkt i muskeltonus, hudfarge og respirasjon). Etter at barnet er født vil helsepersonell kutte navlesnoren, eller tilby far eller medmor å gjøre dette. Navlesnoren inneholder røde blodlegemer og stamceller som er viktig for barnet. Å vente med avnavlingen til navlesnoren har blitt hvit og slapp begynner å bli vanligere i Norge.
Andre fakta
Den gjennomsnittlige fødende kvinne i Norge var 30,4 år i 2007.
Det er imidlertid stadig mer vanlig å bli gravid i en alder av 50+. Årsaken er den teknologiske utviklingen innenfor assistert befruktning. I USA ble det i perioden mellom 1997 og 1999 rapportert om 539 fødsler av mødre over femti år.
Den eldste moren en vet om er Maria del Carmen Bousada fra Spania. Hun fødte tvillinger ved hjelp av prøverørsmetoden da hun var 66 år i 2006.
Bellarmine University
Bellarmine University er et uavhengig, katolsk universitet i Louisville, delstaten Kentucky i USA. Det ble grunnlagt i 1950 under erkebispedømmet Louisville.
Bellarmine gir undervisning opp til doktorgrad, og hadde i 2006 i alt 2 627 studenter og 300 vitenskapelig ansatte. Skolepengene er US$ 24 150.
Rektor siden 1990 er Joseph J. McGowan. Fagkretsen er de klassiske liberal arts-fagene: Humaniora, sosialvitenskapelige fag, teknologi og sykepleie. Innen 2020 er visjonen å ble det ledende katolske universitetet i sørstatene, blant annet ved å starte skoler innen jus, farmasi, veterinærmedisin og arkitektur.